stanford-oval/wikipedia huggingface dataset:
อทาลัชวาว

| บ่อน้ำขั้นบันไดอทาลัช |
| --- | --- |
ภายในอทาลัชวาว
ที่ตั้งภายในอะห์เมดาบาดแสดงแผนที่อะห์เมดาบาดอทาลัชวาว (รัฐคุชราต)แสดงแผนที่รัฐคุชราต
ข้อมูลทั่วไป
สถาปัตยกรรม: สถาปัตยกรรมฮินดู - สถาปัตยกรรมอิสลาม
เมือง: คานธีนคร
ประเทศ: อินเดีย
พิกัด: 23°10′01″N 72°34′49″E﻿ / ﻿23.16691°N 72.58024°E﻿ / 23.16691; 72.58024
เริ่มสร้าง: 1499
แล้วเสร็จ: ศตวรรษที่ 15
ข้อมูลทางเทคนิค
พื้นที่: ความลึกขนาดห้าชั้น
อทาลัชวาว (คุชราต: અડાલજની વાવ; Adalaj Stepwell) เป็นบ่อน้ำขั้นบันไดในหมู่บ้านอทาลัช อำเภอคานธีนคร รัฐคุชราต ใกล้กับนครอะห์เมดาบาด บ่อน้ำขั้นบันได (วาว) มีความลึกห้าชั้น สร้างขึ้นในปี 1498 ดังที่ปรากฏในจารึกหินอ่อนภาษาสันสกฤต ซึ่งค้นพบบนชั้นแรกของวาว บ่อน้ำขั้นบันไดนี้สร้างขึ้นโดยราณาวีรสิงห์ (Rana Veer Singh) แห่งจักรวรรดิวเฆละ (Vaghela dynasty) แห่งทันไทเทศ (Dandai Desh) แต่หลังราณาสิ้นพระชนม์ในสงคราม กษัตริย์มุสลิมจากเมืองข้างเคียง มะห์มุดเบกาดา จึงสร้างวาวขึ้นใหม่/สร้างต่อด้วยสถาปัตยกรรมอินโด-อิสลามในปี 1499
แหล่งข้อมูลอื่น

Adalaj Vav – A beautiful stepwell with a tragic tale
Photo gallery
A Pictorial narration เก็บถาวร 2009-07-11 ที่ เวย์แบ็กแมชชีน
Adalaj Stepwell and around เก็บถาวร 2015-08-15 ที่ เวย์แบ็กแมชชีน
อาร์แมน ซาร์กซียัน

| อาร์แมน ซาร์กซียัน |
| --- | --- |
ซาร์กซียันใน พ.ศ. 2561

ประธานาธิบดีอาร์มีเนียคนที่ 4
ดำรงตำแหน่ง 9 เมษายน พ.ศ. 2561 – 23 มกราคม พ.ศ. 2564
นายกรัฐมนตรี: Karen Karapetyan (รักษาการ) แซร์ฌ ซาร์กซียัน Karen Karapetyan (รักษาการ) นีกอล พาชีนียัน
ก่อนหน้า: แซร์ฌ ซาร์กซียัน
ถัดไป: Alen Simonyan (รักษาการ)
นายกรัฐมนตรีอาร์มีเนียคนที่ 5
ดำรงตำแหน่ง 4 พฤศจิกายน พ.ศ. 2539 – 20 มีนาคม พ.ศ. 2540
ประธานาธิบดี: Levon Ter-Petrosyan
ก่อนหน้า: Hrant Bagratyan
ถัดไป: Robert Kocharyan
 
ข้อมูลส่วนบุคคล
เกิด: 23 มิถุนายน พ.ศ. 2496 (71 ปี) เยเรวาน สาธารณรัฐสังคมนิยมโซเวียตอาร์มีเนีย สหภาพโซเวียต
พรรคการเมือง: นักการเมืองอิสระ
คู่สมรส: Nouneh Sarkissian
บุตร: 2 คน
ลายมือชื่อ: 

อาร์แมน ซาร์กซียัน (อาร์มีเนีย: Արմեն Սարգսյան) เป็นนักการเมือง นักฟิสิกส์ นักวิทยาศาสตร์คอมพิวเตอร์ชาวอาร์มีเนีย อดีตนายกรัฐมนตรีอาร์มีเนียตั้งแต่วันที่ 4 พฤศจิกายน พ.ศ. 2539 ถึง 20 มีนาคม พ.ศ. 2540 และอดีตประธานาธิบดีอาร์มีเนียระหว่าง พ.ศ. 2561 ถึง 2565
อารายิก ฮารุตยุนยัน

| อารายิก ฮารุตยุนยัน |
| --- | --- |
Արայիկ Հարությունյան
ฮารุตยุนยันใน ค.ศ. 2020

ประธานาธิบดีอาร์ทซัคคนที่ 4
ดำรงตำแหน่ง 21 พฤษภาคม 2020 – 1 กันยายน 2023
นายกรัฐมนตรี: กริโกรี มาร์ตีโรสยัน   อาร์ตัก เบกลาร์ยัน   รูเบน วาร์ดันยัน   กูร์เกน เนร์ซิสยัน   ซัมเวล ชาฮ์รามันยัน
ก่อนหน้า: บาโก ซาฮักยัน
ถัดไป: ดาวิต อิชคันยัน (รักษาการ) ซัมเวล ชาฮ์รามันยัน
รัฐมนตรีแห่งรัฐอาร์ทซัคคนที่ 1
ดำรงตำแหน่ง 25 กันยายน 2017 – 6 มิถุนายน 2018
ประธานาธิบดี: บาโก ซาฮักยัน
ก่อนหน้า: สถาปนาตำแหน่ง
ถัดไป: กริโกรี มาร์ตีโรสยัน
 นายกรัฐมนตรีสาธารณรัฐนากอร์โน-คาราบัค ที่ 6
ดำรงตำแหน่ง 14 กันยายน 2007 – 25 กันยายน 2017
ประธานาธิบดี: บาโก ซาฮักยัน
ก่อนหน้า: อานุชาวัน ดานีเอลยัน
ถัดไป: ยุบเลิกตำแหน่ง
 
ข้อมูลส่วนบุคคล
เกิด:  (1973-12-14) 14 ธันวาคม ค.ศ. 1973 (50 ปี) สเตพานาแกร์ต แคว้นปกครองตนเองนากอร์โน-คาราบัค อาเซอร์ไบจาน สหภาพโซเวียต
พรรคการเมือง: อาซัตฮัยเรนิกกูซักต์ซุตยุน
คู่สมรส: กริสตีนา ฮารุตยุนยัน
บุตร: 3
ความสัมพันธ์: อาร์ตูร์ ฮารุตยุนยัน
ที่อยู่อาศัย: เยเรวาน ประเทศอาร์มีเนีย
ศิษย์เก่า: สถาบันเศรษฐกิจแห่งรัฐเยเรวาน มหาวิทยาลัยอาร์ทซัค
ยศที่ได้รับการแต่งตั้ง
รับใช้:  นากอร์โน-คาราบัค
สังกัด:  กองทัพป้องกันอาร์ทซัค
ประจำการ: 1992–1994
ผ่านศึก: สงครามนากอร์โน-คาราบัคครั้งที่หนึ่ง

อารายิก วลาดีมีร์ ฮารุตยุนยัน (อาร์มีเนีย: Արայիկ Վլադիմիրի Հարությունյան; เกิดวันที่ 14 ธันวาคม ค.ศ. 1973) เป็นนักการเมืองชาวอาร์มีเนียที่ดำรงตำแหน่งประธานาธิบดีสาธารณรัฐนากอร์โน-คาราบัคที่เป็นเอกราชโดยพฤตินัยคนที่ 4 ในเดือนพฤษภาคม ค.ศ. 2020 ถึงกันยายน ค.ศ. 2023 เขาเคยดำรงตำแหน่งนายกรัฐมนตรีคนที่ 6 ภายใต้การนำของประธานาธิบดี บาโก ซาฮักยัน และนายกรัฐมนตรีคนสุดท้ายใน ค.ศ. 2007 จนกระทั่งยุบเลิกตำแหน่งใน ค.ศ. 2017 และดำรงตำแหน่งรัฐมนตรีแห่งรัฐอาร์ทซัคคนที่ 1 ใน ค.ศ. 2017 จนกระทั่งลาออกใน ค.ศ. 2018 ฮารุตยุนยันนำอาร์ทซัคผ่านสงครามนากอร์โน-คาราบัค ค.ศ. 2020 ต่ออาเซอร์ไบจาน ซึ่งทำให้สาธารณรัฐสูญเสียดินแดนที่เคยควบคุม เขาลาออกท่ามกลางการปิดล้อมนากอร์โน-คาราบัคของอาเซอร์ไบจานในวันที่ 1 กันยายน ค.ศ. 2023
ณ วันที่ 3 ตุลาคม ค.ศ. 2023 ตัวเขากับArkadi Ghukasyan และบาโก ซาฮักยัน อดีตประธานาธิบดีทั้งสองคน กับอดีตประธานรัฐสภา ดาวิต อิชคันยัน ถูกคุมตัวโดยบริการรักษาความปลอดภัยของรัฐแห่งอาเซอร์ไบจานและนำพาตัวไปที่บากู
อัลโยชา อับราฮัมยาน

อัลโยชา อับราฮัมยาน (อาร์มีเนีย: Ալյոշա Աբրահամյան; 29 สิงหาคม ค.ศ. 1945 – 26 สิงหาคม ค.ศ. 2018) เป็นนักฟุตบอลชาวอาร์เมเนีย ตำแหน่งประตูหลัง ซึ่งอัลโยชา อับราฮัมยาน เล่นให้กับสโมสรอารารัต เยเรวาน
แหล่งข้อมูลอื่น

แม่แบบ:FootballDatabase.eu
Profile at KLISF
อาร์มีย์สการัตนากอมานดา เด-0

| อาเอร์กา เด-0: อาร์มีย์สการัตนากอมานดา |
| --- | --- |
กอญิตส์ สหพันธรัฐบอสเนียและเฮอร์เซโกวีนา ประเทศบอสเนียและเฮอร์เซโกวีนา 
โถงทางเดินหลักในอาเอร์กา
พิกัด: 43°38′03″N 17°59′42″E﻿ / ﻿43.6343°N 17.9949°E﻿ / 43.6343; 17.9949
ประเภท: หลุมหลบภัยนิวเคลียร์ยุคสงครามเย็น
ข้อมูล
เจ้าของ:  ประเทศบอสเนียและเฮอร์เซโกวีนา
ควบคุมโดย:  กองทัพบอสเนียและเฮอร์เซโกวีนา
สภาพ: ใช้งาน (ปัจจุบันเป็นพิพิธภัณฑ์)
ประวัติศาสตร์
สร้าง: 1953–1979 (ค่าใช้จ่าย 7,385,745,671.97 ดีนาร์ยูโกสลาฟ เท่ากับ 4,600,000,000.00 ดอลลาร์สหรัฐในเวลานั้น)
สร้างโดย:  รัฐบาลสหพันธ์สาธารณรัฐสังคมนิยมยูโกสลาเวีย
วัสดุ: คอนเกรีตเสริมเหล็ก
การต่อสู้/สงคราม: สงครามเย็น, สงครามบอสเนีย
อาร์มีย์สการัตนากอมานดา เด-0 (ชื่อทางการเต็มคือ โครเอเชีย: Vojni objekat Armijska Ratna Komanda ARK D-0) หรือชื่ออื่น ดิอาร์ก (the Ark), อาเอร์กา/เด-0 (ARK/D-0) และชื่อเล่น หลุมหลบภัยของตีโต (อังกฤษ: Tito's bunker) เป็นหลุมหลบภัยนิวเคลียร์ยุคสงครามเย็นและศูนย์บัญชาการทางการทหาร ตั้งอยู่ใกล้กับเมืองกอญิตส์ ในประเทศบอสเนียและเฮอร์เซโกวีนา หลุมหลบภัยนี้สร้างขึ้นเพื่อป้องกันภัยแก่ประธานาธิบดียอซีป บรอซ ตีโต แห่งสหพันธ์สาธารณรัฐสังคมนิยมยูโกสลาเวีย และสมาชิกวงในของเขามากถึง 350 คน ในกรณีที่อาจเกิดข้อพิพาททางนิวเคลียร์ขึ้น หลุมหลบภัยประกอบด้วยส่วนที่อยู่อาศัย ห้องประชุม สำนักงาน ห้องวางแผนยุทธการ และพื้นที่อื่น ๆ หลุมหลบภัยนี้เป็นความลับของรัฐกระทั่งยูโกสลาเวียล่มสลายในคริสต์ทศวรรษ 1990 หลุมหลบภัยสร้างขึ้นระหว่างปี 1953 ถึง 1979 โดยสร้างอยู่ภายในเขาซลาตาร์ (Zlatar) ซึ่งเป็นเชิงเขาทางใต้ของทิวเขาบิเยลาชนิตซา
ในปี 1953 ซึ่งสงครามเย็นเริ่ม "ร้อนแรงขึ้น" ประธานาธิบดีตีโตให้คำสั่งแก่กองทัพประชาชนยูโกสลาฟเพื่อทำการก่อสร้างหลุมหลบภัยนี้ขึ้น ในกรณีที่เกิดสงครามนิวเคลียร์ขึ้นจะใช้งานที่นี่เป็นศูนย์บัญชาการและหลุมหลบภัยแก่ผู้บัญชาการระดับสูงของตีโต รวมถึงครอบครัวและคนใกล้ชิดของเขา การก่อสร้างและการมีอยู่ของหลุมหลบภัยนี้ได้รับการปกป้องอย่างแน่นหนา ถือเป็นความลับทางการทหารที่ลับที่สุดของยูโกสลาฟในเวลานั้น ในปี 1979 หลุมหลบภัยก่อสร้างแล้วเสร็จ รวมระยะเวลา 26 ปี งบประมาณ 4.6 พันล้านดอลลาร์ในการก่อสร้าง (เทียบเท่า 17.2 พันล้านดอลลาร์ในปัจจุบัน) โครงการนี้พึ่งจะเปิดเผยสู่สาธารณะเมื่อช่วงคริสต์ทศวรรษ 1990
หลังตีโตถึงแก่อสัญกรรมในปี 1980 โครงการนี้ได้เก็บรักษาเผื่อใช้ในอนาคตและพร้อมใช้งานหากเกิดสงคราม ในปี 1992 ขณะเกิดสงครามในยูโกสลาเวีย มิลูติน กูกาญัตส์ นายพลแห่งกองทัพประชาชนยูโกสลาฟ สั่งให้ทุบทำลายหลุมหลบภัยนี้ เช่นเดียวกับฐานทัพอากาศเฌ็ลยาวา การทำลายไม่สำเร็จเนื่องจากถูกเจ้าหน้าที่ทหารสองนายทำการล้มแผนผ่านการตัดสายไฟขาดขณะหนี หลุมหลบภัยจึงได้ส่งมอบแก่รัฐบาลบอสเนียและเฮอร์เซโกวีนา ต่อมาสาธารณรัฐบอสเนียและเฮอร์เซโกวีนาใช้งานที่นี่เป็นโกดังเก็บของในระหว่างสงครามบอสเนีย
หลังสงครามบอสเนียสิ้นสุด ในปัจจุบันหลุมหลบภัยใช้งานเป็นสถานที่พบปะของศิลปินจากทั่วโลก มีการจัดโครงการนิทรรศการศิลปะร่วมสมัยรายสองปี (Project Biennial of Contemporary Art) ที่นี่ ด้วยมุ่งหมายให้ที่นี้กลายเป็นสถาบันด้านวัฒนธรรมของภูมิภาค และตอบสนองความต้องการทางศิลปะที่เพิ่มสูงขึ้น และใช้งานเป็นพิพิธภัณฑ์ที่ภายในอนุรักษ์วัตถุและสัญลักษณ์ต่าง ๆ จากสมัยของตีโตไว้อย่างดี
อาสนวิหารอะเลคซันดร์ เนฟสกี

| อาสนวิหารอะเลคซันดร์ เนฟสกี |
| --- | --- |
Aleksander Nevski katedraal
อาสนวิหารอะเลคซันดร์ เนฟสกี, ทาลลินน์

ที่ตั้ง: ทาลลินน์
ประเทศ: เอสโตเนีย
นิกาย: อีสเทิร์นออร์ทอดอกซ์
ประวัติ
เสกเมื่อ: ค.ศ. 1900 (1900)
อาสนวิหารอะเลคซันดร์ เนฟสกี (เอสโตเนีย: Aleksander Nevski katedraal) เป็นอาสนวิหารออร์โธดอกซ์ในย่านเมืองเก่าของทาลลินน์, เอสโตเนีย ถูกสร้างขึ้นจากการออกแบบโดย Mikhail Preobrazhensky ในรูปแบบรัสเซียฟื้นฟูทั่วไปในระหว่างปี 1894 และ 1900 ในช่วงเวลาที่เอสโตเนียเป็นส่วนหนึ่งของจักรวรรดิรัสเซีย อาสนวิหารอะเลคซันดร์ เนฟสกี เป็นวิหารออร์โธดอกซ์แบบโดมที่ใหญ่ที่สุดของทาลลินน์ สร้างเพื่ออุทิศให้กับนักบุญอะเลคซันดร์ เนฟสกีซึ่งในปี 1242 ชนะยุทธการบนน้ำแข็งบนทะเลสาบไปปัสในน่านน้ำของเอสโตเนียในปัจจุบัน อเล็กซิสที่สองผู้เฒ่ารัสเซียผู้ล่วงลับไปแล้วเริ่มทำพันธกิจฐานะปุโรหิตในคริสตจักร
วิหารเล็กซานเดอร์เนฟสกีตั้งอยู่บนเนินโตมเปียซึ่งเป็นหนึ่งในหลาย ๆ ที่ที่เชื่อว่า Kalev พ่อของ Kalevipoeg ฮีโร่ตามตำนานพื้นบ้านเอสโตเนียถูกฝังอยู่ เนื่องจากสหภาพโซเวียตไม่สนับสนุนศาสนาอย่างเป็นทางการ โบสถ์หลายแห่งรวมถึงอาสนวิหารนี้จึงถูกทิ้งให้เสื่อมโทรม โบสถ์นี้ได้รับการบูรณะอย่างพิถีพิถันนับตั้งแต่เอสโตเนียได้รับอิสรภาพจากสหภาพโซเวียตในปี 1991
อิวัน กลัสนิช

อิวัน กลัสนิช
อิวัน กลัสนิช (โครเอเชีย: Ivan Klasnić; เกิดวันที่ 29 มกราคม ค.ศ. 1980) เป็นอดีตนักฟุตบอลอาชีพชาวโครเอเชีย ปัจจุบันเล่นให้กับสโมสรฟุตบอลโบลตันวอนเดอเรอส์ โดยถูกยืมตัวจากสโมสรน็องต์ อิวัน กลัสนิชเริ่มต้นเล่นให้กับสโมสรฟุตบอลซังคท์เพาลีระหว่าง ค.ศ. 1998–2001 และยิงได้ 26 ประตู จาก 95 นัด
สำนักรัฐมนตรีว่าการสกอตแลนด์

| --- | --- |
แกลิกสกอต: An Oifis Albannach
ตรารัฐบาลในสมเด็จฯ (ใช้เฉพาะในสกอตแลนด์)

ภาพรวมกระทรวง
ก่อตั้ง: 2003
กระทรวงก่อนหน้า: สำนักสกอตติช
ประเภท: Department of HM Government
เขตอำนาจ: สกอตแลนด์
สำนักงานใหญ่: 1 Melville Crescent, Edinburgh, EH3 7HW (สกอตแลนด์) Dover House, Whitehall, London, SW1A 2AU (เวสต์มินสเตอร์)
งบประมาณต่อปี: 8 ล้านปอนด์ ในปี 2011–12
รัฐมนตรี: อาลิสเตอร์ แจ็ค, รัฐมนตรีว่าการสกอตแลนด์
เว็บไซต์: Scotland Office
สำนักรัฐมนตรีว่าการสกอตแลนด์ (อังกฤษ: Office of the Secretary of State for Scotland, เกลิกสกอต: An Oifis Albannach) หรือนิยมเรียก สำนักสกอตแลนด์ เป็นส่วนราชการระดับกระทรวงของสหราชอาณาจักร รับผิดชอบเกี่ยวกับงานที่เกี่ยวกับกิจการภายในสกอตแลนด์ โดยรับโอนหน้าที่บางส่วนจากกระทรวงยุติธรรมแห่งสหราชอาณาจักร
หน้าที่ของกระทรวงคือการดูแลงานที่เกี่ยวกับกิจการภายในประเทศสกอตแลนด์ และความสัมพันธ์ระหว่างสกอตแลนด์กับรัฐบาลสหราชอาณาจักร รวมถึงเป็นสื่อกลางในการสื่อสารระหว่างรัฐบาลสหราชอาณาจักรและรัฐบาลสกอตแลนด์ ณ เอดินบะระ  ที่ตั้งกระทรวงอยู่ที่ บ้านโดเวอร์ ใน ไวต์ฮอล โดยมีเจ้าหน้าที่ทั้ง 40 คนทำงานประจำที่นั่น โดยที่แห่งนี้เป็นศูนย์ประสานงานของรัฐบาลสกอตแลนด์อีกด้วย ในลอนดอน
นอกจากนี้ กระทรวงยังมีสำนักงานตั้งอยู่ที่ เอดินบะระ คือ เมลวิลล์ เครสเสนต์
คณะผู้บริหาร

คณะผู้บริหารซึ่งเป็นตำแหน่งข้าราชการการเมือง
รัฐมนตรีว่าการเวลส์ (Secretary of State for Wales)
สมาชิกรัฐสภาผู้ช่วยรัฐมนตรีว่าการสกอตแลนด์ (Parliamentary Under-Secretary of State for Scotland)
เว็บไซต์เพิ่มเติม

Official website เก็บถาวร 2013-01-17 ที่ เวย์แบ็กแมชชีน
| ด ค กกระทรวงของรัฐบาลสหราชอาณาจักร |
| --- | --- |
หน่วยงานระดับกระทรวง:  สำนักอัยการสูงสุดสกอตแลนด์  สำนักอัยการสูงสุด  ธุรกิจและการค้า  สำนักคณะรัฐมนตรี  กลาโหม  วัฒนธรรม สื่อ และกีฬา  ศึกษาธิการ  ความมั่นคงทางพลังงานและการปล่อยแก๊สเรือนกระจกสุทธิเป็นศูนย์  สิ่งแวดล้อม อาหาร และกิจการชนบท  การต่างประเทศ เครือจักรภพ และการพัฒนา  สุขภาพและดูแลสังคม  มหาดไทย  ยุติธรรม  สำนักผู้นำสภาสามัญชน  สำนักผู้นำสภาขุนนาง  การยกระดับ การเคหะ และชุมชน  สำนักไอร์แลนด์เหนือ  สำนักสกอตแลนด์  วิทยาศาสตร์ นวัตกรรม และเทคโนโลยี  คมนาคม  ธนารักษ์  สินเชื่อเพื่อการส่งออก  สำนักเวลส์  งานและบำนาญ
อารามคอบัยร์

| คอบัยร์ Քոբայր |
| --- | --- |

ศาสนา
ศาสนา: คริสตจักรอัครทูตอาร์มีเนีย
ที่ตั้ง
ที่ตั้ง: ใกล้กับทูมันยัน จังหวัดลอรี ประเทศอาร์มีเนีย
ที่ตั้งคอบัยร์ในประเทศอาร์มีเนีย
พิกัดภูมิศาสตร์: 41°00′18″N 44°38′06″E﻿ / ﻿41.005061°N 44.635086°E﻿ / 41.005061; 44.635086
สถาปัตยกรรม
รูปแบบ: อาร์มีเนีย
เสร็จสมบูรณ์: 1171
คอบัยร์ (อาร์มีเนีย: Քոբայր, Kobayr) เป็นอารามอาร์มีเนียที่ถูกทิ้งร้าง สร้างขึ้นในศตวรรษที่ 12 ตั้งอยู่ในหมู่บ้านคอบัยร์ ใกล้กับเมืองทูมันยัน จังหวัดลอรี ประเทศอาร์มีเนีย
อารามสร้างขึ้นบนขอบของโกรกธารลึกแห่งหนึ่งในปี ค.ศ. 1171 โดยเหล่าเจ้าชายแห่งราชอาณาจักรลอรี ซึ่งเป็นสายตระกูลชั้นน้อยของราชวงศ์บากราตูนี
ในศตวรรษที่ 13 อารามถูกครอบครองโดยชาวซาการิด ตระกูลขุนนางอาร์มีเนียซึ่งรับใช้ราชวงศ์ของจอร์เจีย ชาวซาการิดเปลี่ยนอารามคอบัยร์จากจารีตอาร์มีเนียเป็นอารามคัลซิดอนของจารีตออร์ทอดอกซ์จอร์เจียอยู่ช่วงหนึ่ง ดังที่ปรากฏหลักฐานเป็นจารึกอักษรจอร์เจียบนผนังของอาราม ควบคู่ไปกับจารึกภาษาอาร์มีเนียดั้งเดิม
แหล่งข้อมูลอื่น

Pictures from Kobair
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  อิสราเอล  สหรัฐ
ริกุ อิมโมเนน

| ริกุ อิมโมเนน |
| --- | --- |
เกิด: ริกุ อิมโมเนน  (1974-01-25) 25 มกราคม ค.ศ. 1974 (50 ปี) โจเอินซู ประเทศฟินแลนด์
สัญชาติ:  ฟินแลนด์
ส่วนสูง: 1.80 เมตร (5 ฟุต 11 นิ้ว)*
น้ำหนัก: 71 กก. (157 ปอนด์)
รุ่น: มิดเดิลเวท
รูปแบบ: มวยไทย
ทีม: ตุรกุมวยไทย

สถิติคิกบอกซิง/มวยไทย
คะแนนรวม: 47
ชนะ: 38
โดยการน็อก: 5
แพ้: 4
เสมอ: 5
ไม่มีการแข่งขัน: 0
 
ข้อมูลอื่น
นักเรียนเด่น: โทปิ เฮลิน ดาเนียล ฟอร์สเบิร์ก มักวัน อาเมียร์คานี ตีมู ปักกาแลน
ริกุ อิมโมเนน (ฟินแลนด์: Riku Immonen) เป็นอดีตนักมวยไทยระดับอาชีพชาวฟินแลนด์ ซึ่งภายหลังได้เป็นผู้ฝึกสอนมวยไทย เขาเป็นแชมป์โลกมวยไทยทั้งสมัครเล่นและอาชีพ นอกจากนี้ เขาทำการฝึกสอนแก่เหล่านักสู้ที่ค่ายมวยไทยตุรกุ นักเรียนส่วนใหญ่ที่รู้จักกันดีคือโทปิ เฮลิน และดาเนียล ฟอร์สเบิร์ก รวมถึงนักสู้ยูเอฟซีอย่างมักวัน อาเมียร์คานี และตีมู ปักกาแลน
ศิลปะการต่อสู้

อิมโมเนนฝึกมวยปล้ำเป็นเวลา 6 เดือนขณะเป็นเด็กอายุประมาณ 12 ขวบ แต่ก็ไปเล่นวอลเลย์บอลแทนมวยปล้ำ จากนั้น เขาเริ่มมวยไทยตอนอายุ 18 ปีและหยุดการต่อสู้เมื่ออายุ 25 ปี โดยเริ่มทำการฝึกสอนตั้งแต่นั้น อย่างไรก็ตาม เขาหวนกลับมาในช่วงเวลาสั้น ๆ เมื่ออายุ 40 ปี เพื่อต่อสู้กับนักร้องอย่างดาเนียล แลนดา
งานเขียน

ริกุ อิมโมเนน ได้เผยแพร่หนังสือสองเล่มในภาษาฟินแลนด์ โดยเป็นเรื่องตลกขนาดสั้นอย่าง "การผจญภัยของมนุษย์ฮาร์เลย์-เดวิดสัน" ที่เว็บไซต์ moottoripyora.org ในฟอรัมรถมอเตอร์ไซค์ซึ่งกลายเป็นผลงานไวรอล และอิมโมเนนตัดสินใจเผยแพร่หนังสือเล่มแรกของเขาในชื่อ "HD-miehen seikkailut" เมื่อปี ค.ศ. 2008 ที่มียอดจำหน่าย 10,000 เล่ม และหนังสือเล่มที่สองในชื่อ "HD-mies ja löydetyn respektin menetys" เมื่อปี ค.ศ. 2009 โดยมียอดจำหน่าย 5,000 เล่ม นอกจากนี้ หนังสือเล่มแรกได้รับการแปลเป็นภาษาเอสโตเนีย รวมทั้งอิมโมเนนยังได้เขียนบทความสำหรับนิตยสารไฟเตอร์แมกกาซีน และไฟต์สปอร์ต
รายการที่ชนะ

ระดับอาชีพ
ค.ศ. 1999 แชมป์โลก ของสภามวยไทยโลก (160 ปอนด์)
สมัครเล่น
ค.ศ. 2001  ชิงแชมป์ฟินแลนด์ รุ่นน้ำหนักไม่เกิน 81 กก.
ค.ศ. 1999  ชิงแชมป์โลกมวยไทยโลก ของสหพันธ์มวยไทยสมัครเล่นนานาชาติ ที่กรุงเทพมหานคร ประเทศไทย รุ่นน้ำหนักไม่เกิน 71 กก.
ค.ศ. 1998  ชิงแชมป์โลกคิงส์คัพ ของสหพันธ์มวยไทยสมัครเล่นนานาชาติ ที่จังหวัดสมุทรปราการ ประเทศไทย รุ่นน้ำหนักไม่เกิน 71 กก.
ค.ศ. 1998  มวยไทยชิงแชมป์ยุโรป ของสหพันธ์มวยไทยสมัครเล่นนานาชาติ ที่กาตาเฟย์ ประเทศสเปน รุ่นน้ำหนักไม่เกิน 71 กก.
ค.ศ. 1998  มวยไทยชิงแชมป์ฟินแลนด์ ของสมาคมมวยไทยแห่งประเทศฟินแลนด์ ที่เฮลซิงกิ ประเทศฟินแลนด์ รุ่นน้ำหนักไม่เกิน 71 กก.
รางวัลที่ได้รับ
ค.ศ. 1999 นักสู้แห่งปี - ถ้วยรางวัล จากสมาคมมวยไทยแห่งประเทศฟินแลนด์
ค.ศ. 1999 นักสู้ยอดเยี่ยมอันดับ 2 ของการแข่งขัน - รางวัล ชิงแชมป์โลกมวยไทยโลก ของสหพันธ์มวยไทยสมัครเล่นนานาชาติ ที่กรุงเทพมหานคร ประเทศไทย
ค.ศ. 1998 นักสู้ที่ใช้เทคนิคมากที่สุดของการแข่งขัน - ถ้วยรางวัล มวยไทยชิงแชมป์ยุโรป ของสหพันธ์มวยไทยสมัครเล่นนานาชาติ ที่กาตาเฟย์ ประเทศสเปน
ดูเพิ่ม

นักมวยไทย
แหล่งข้อมูลอื่น

Turku Muay Thai
ริกุ อิมโมเนน ที่เฟซบุ๊ก
อาเล็น ฮาลีลอวิช

| 0 | 1 | 2 | 3 |
| --- | --- | --- | --- |
 ฮาลีลอวิชเล่นให้กับบาร์เซโลนาในปี ค.ศ. 2015
ข้อมูลส่วนตัว
ชื่อเต็ม:  อาเล็น ฮาลีลอวิช
วันเกิด:  18 มิถุนายน พ.ศ. 2539 (28 ปี)
สถานที่เกิด:  ดูบรอฟนีก ประเทศโครเอเชีย
ส่วนสูง:  1.70 m (5 ft 7 in)
ตำแหน่ง:  กองกลางตัวรุก
สโมสรเยาวชน
:  ดีนาโมซาเกร็บ
สโมสรอาชีพ*
| ปี |  ทีม |  ลงเล่น |  (ประตู) |
| 2012–2014 |  ดีนาโมซาเกร็บ |  44 |  (7) |
| 2014–2015 |  บาร์เซโลนา เบ |  30 |  (4) |
| 2015–2016 |  บาร์เซโลนา |  0 |  (0) |
| 2015–2016 |  → สปอร์ติงคีคอน (ยืมตัว) |  35 |  (3) |
| 2016–2018 |  ฮัมบัวร์เกอร์ เอ็สเฟา |  6 |  (0) |
| 2017–2018 |  → ลัสปัลมัส (ยืม) |  38 |  (2) |
| 2018–2020 |  มิลาน |  1 |  (0) |
| 2019 |  → สต็องดาร์ลีแยฌ (ยืม) |  14 |  (0) |
| 2019–2020 |  → เฮเรินเฟน (ยืม) |  17 |  (1) |
| 2020–2021 |  เบอร์มิงแฮม ซิตี |  17 |  (1) |
ทีมชาติ‡
| 2010 |  โครเอเชีย อายุไม่เกิน 14 ปี |  2 |  (1) |
| 2010–2011 |  โครเอเชีย อายุไม่เกิน 15 ปี |  6 |  (3) |
| 2012 |  โครเอเชีย อายุไม่เกิน 16 ปี |  4 |  (1) |
| 2012–2013 |  โครเอเชีย อายุไม่เกิน 17 ปี |  13 |  (3) |
| 2014– |  โครเอเชีย อายุไม่เกิน 21 ปี |  15 |  (4) |
| 2013– |  โครเอเชีย |  10 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 10:14, 1 กรกฎาคม 2021 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 11 มิถุนายน 2019
อาเล็น ฮาลีลอวิช (โครเอเชีย: Alen Halilović) เป็นนักฟุตบอลชาวโครเอเชียที่เล่นให้กับสโมสรกีฬาเฮเรินเฟน (ยืมตัวจากมิลาน) ในตำแหน่งกองกลางตัวรุก ก่อนหน้านั้นเขาเล่นให้กับสโมสรฟุตบอลดีนาโมซาเกร็บ และยังเป็นนักฟุตบอลที่อายุน้อยที่สุดที่ทำประตูในลีกโครเอเชีย และทีมชาติโครเอเชีย ทำให้ฮาลีลอวิชถูกขนานนามว่าเป็นเยาวชนที่ดีที่สุดคนหนึ่งของโลก
ในวันที่ 27 มีนาคม พ.ศ. 2557 สโมสรฟุตบอลบาร์เซโลนาบรรลุข้อตกลงกับดีนาโมซาเกร็บ เพื่อซื้อตัวเขามายังสโมสรและเซ็นสัญญาเป็นระยะเวลา 5 ปี
สหพันธ์ฟุตบอลโครเอเชีย

| ยูฟ่า |
| --- | --- |

ก่อตั้ง: 13 มิถุนายน 1912
สำนักงานใหญ่: ซาเกร็บ
สมาชิกฟีฟ่า: 17 กรกฎาคม 1941 (ในฐานะรัฐเอกราชโครเอเชีย) 3 กรกฎาคม 1992 (ในฐานะโครเอเชีย)
สมาชิกยูฟ่า: 16 มิถุนายน 1993
ประธาน: Marijan Kustić
เว็บไซต์: www.hns-cff.hr
สหพันธ์ฟุตบอลโครเอเชีย (HNS; โครเอเชีย: Hrvatski nogometni savez) เป็นหน่วยงานที่บริหารฟุตบอลในประเทศโครเอเชีย ก่อตั้งขึ้นใน ค.ศ. 1912 มีสำนักงานใหญ่ตั้งอยู่ที่ซาเกร็บ และเป็นสมาชิกของฟีฟ่าและยูฟ่า ทำหน้าดูแลการแข่งขันฟุตบอลในประเทศโครเอเชียรวมถึงฟุตบอลทีมชาติโครเอเชีย ประธานสหพันธ์ฟุตบอลคนปัจจุบันคือดาวอร์ ซูเคอร์
การแข่งขัน

1. HNL (หรือ Prva HNL); ลีกสูงสุด
2. HNL (หรือ Druga HNL); ลีกระดับสอง
3. HNL (หรือ Treća HNL); ลีกระดับสาม
โครเอเชียนฟุตบอลคัพ
โครเอเชียนฟุตบอลซูเปอร์คัพ
1. HNL Academy; ลีกสูงสุดระดับเยาวชน มีสองกลุ่มคือ รุ่นอายุไม่เกิน 19 (Juniori) และ 17 (Kadeti) ปี
1. HNLŽ (หรือ Prva HNL za žene); ลีกหญิงสูงสุด
โครเอเชียนวีเมนส์คัพ
ทีมชาติ

ฟุตบอลทีมชาติโครเอเชีย (ผู้จัดการ: Zlatko Dalić)
ฟุตบอลทีมชาติรุ่นอายุไม่เกิน 21 ปี (ผู้จัดการ: Igor Bišćan)
ฟุตบอลทีมชาติรุ่นอายุไม่เกิน 20 ปี (ผู้จัดการ: Ognjen Vukojević)
ฟุตบอลทีมชาติรุ่นอายุไม่เกิน 19 ปี (ผู้จัดการ: Josip Šimunić)
ฟุตบอลทีมชาติรุ่นอายุไม่เกิน 17 ปี (ผู้จัดการ: Petar Krpan)
ฟุตบอลทีมชาติรุ่นอายุไม่เกิน 15 ปี (ผู้จัดการ: Mladen Ivančić)
ฟุตบอลหญิงทีมชาติโครเอเชีย (ผู้จัดการ: Mate Prskalo)
ฟุตซอลทีมชาติโครเอเชีย (ผู้จัดการ: Mato Stanković)
แหล่งข้อมูลอื่น

เว็บไซต์ทางการ (ในภาษาโครเอเชียและอังกฤษ)
Croatia at FIFA.com
Croatia at UEFA.com
| ด ค ก ฟุตบอลในประเทศโครเอเชีย |
| --- | --- |
สหพันธ์ฟุตบอลโครเอเชีย (HNS)
ทีมชาติ:  โครเอเชีย  U21  U20  U19  U18  U17  หญิง 
ลีก:  ชาย 1. HNL  2. HNL  3. HNL  1.ŽNL  หญิง  1. HNLŽ 
ถ้วย:  โครเอเชียนฟุตบอลคัพ  ซูเปอร์คัพ  วีเมนส์คัพ 
 สถิติ  รายชื่อสโมสร  รายชื่อสนาม  นักฟุตบอลทีมชาติ ชาย  หญิง 
| ด ค กสมาคมกีฬาฟุตบอลแห่งชาติของทวีปยุโรป (ยูฟ่า) |
| --- | --- |
ปัจจุบัน:  แอลเบเนีย  อันดอร์รา  อาร์มีเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  อังกฤษ  เอสโตเนีย  หมู่เกาะแฟโร  ฟินแลนด์  ฝรั่งเศส  จอร์เจีย  เยอรมนี  ยิบรอลตาร์  กรีซ  ฮังการี  ไอซ์แลนด์  อิสราเอล  อิตาลี  คาซัคสถาน  คอซอวอ  ลัตเวีย  ลีชเทินชไตน์  ลิทัวเนีย  ลักเซมเบิร์ก  มอลตา  มอลโดวา  มอนเตเนโกร  เนเธอร์แลนด์  มาซิโดเนียเหนือ  นอร์เทิร์นไอร์แลนด์  นอร์เวย์  โปแลนด์  โปรตุเกส  ไอร์แลนด์  โรมาเนีย  รัสเซีย  ซานมารีโน  สกอตแลนด์  เซอร์เบีย  สโลวาเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน  เวลส์ 
อดีต:  เยอรมนีตะวันออก  ซาร์แลนด์  เซอร์เบียและมอนเตเนโกร  สหภาพโซเวียต  ยูโกสลาเวีย 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF 
ประจำชาติ:  โครเอเชีย
เกาะกาเล็ชญัก

| --- | --- |
เกาะกาเล็ชญักเมื่อมองจากแผ่นดินใหญ่
เกาะกาเล็ชญัก
ภูมิศาสตร์
ที่ตั้ง: ทะเลเอเดรียติก
พิกัด: 43°58′41.24″N 15°23′1.14″E﻿ / ﻿43.9781222°N 15.3836500°E﻿ / 43.9781222; 15.3836500
การปกครอง
ประเทศโครเอเชีย
ประชากรศาสตร์
ประชากร: 0
กาเล็ชญัก (โครเอเชีย: Galešnjak) หรือเรียกว่า เกาะแห่งคนรัก (Otok za zaljubljene) ตั้งอยู่ในทะเลเอเดรียติก ระหว่างเกาะปัชมันกับเมืองตูรัญบนแผ่นดินใหญ่ของประเทศโครเอเชีย ความน่าสนใจคือรูปร่างของเกาะนี้เป็นรูปหัวใจซึ่งเกิดขึ้นเองตามธรรมชาติ คล้ายกับแนวปะการังรูปหัวใจในหมู่เกาะวิตซันเดส์ของประเทศออสเตรเลีย
กาเล็ชญักมีพื้นที่ 0.132 ตารางกิโลเมตร มีชายหาดยาว 1.55 กิโลเมตร จุดสูงสุดของเกาะคือยอดเขาสองลูกที่สูงกว่าระดับน้ำทะเล 36 เมตร
รูปร่างของเกาะนี้ได้รับการบันทึกครั้งแรกในช่วงต้นคริสต์ศตวรรษที่ 19 โดยนักเขียนแผนที่ของนโปเลียนนามว่า ชาร์ล-ฟร็องซัว โบต็อง-โบเพร ซึ่งแสดงเกาะนี้ไว้ในแผนที่เล่มแสดงชายฝั่งของภูมิภาคแดลเมเชีย (ปัจจุบันเก็บอยู่ในหอสมุดแห่งชาติและแห่งมหาวิทยาลัยในซาเกร็บ)
ในเดือนกุมภาพันธ์ พ.ศ. 2552 กาเล็ชญักเป็นจุดเด่นในกูเกิล เอิร์ธ ทำให้เกาะนี้ได้รับความสนใจจากทั่วโลกนับแต่นั้น
เกาะปาก

| --- | --- |
Pag (town)
ภูมิศาสตร์
ที่ตั้ง: ทะเลเอเดรียติก
พิกัด: 44°29′N 14°58′E﻿ / ﻿44.483°N 14.967°E﻿ / 44.483; 14.967
กลุ่มเกาะ: north-Dalmatian
จุดสูงสุด: Sveti Vid
การปกครอง
Croatia
ประชากรศาสตร์
ประชากร: 7,969
ปาก (โครเอเชีย: Pag, ออกเสียง: [pâːɡ]) เป็นเกาะในประเทศโครเอเชีย ทางทิศเหนือของทะเลเอเดรียติก เป็นเกาะใหญ่เป็นอันดับ 5 ของโครเอเชีย และเป็นเกาะหนึ่งที่มีชายฝั่งยาวที่สุด จากการสำรวจประชากรในปี ค.ศ. 2001 เกาะมีประชากร 7,969 คน มีเมืองชื่อเดียวกันตั้งอยู่บนชายฝั่งด้านตะวันออกของเกาะ
สาธิต เซกัล

| สาธิต เซกัล |
| --- | --- |
सतीश सहगल
เกิด: เดลี ประเทศอินเดีย
สัญชาติ: อินเดีย
ศิษย์เก่า: มหาวิทยาลัยเดลี
อาชีพ: นักธุรกิจ
ขบวนการ: กปปส.
ถูกกล่าวหา: กบฏ
สาธิต เซกัล (ฮินดี: सतीश सहगल; อังกฤษ: Satish Sehgal) เป็นนักธุรกิจสิ่งพิมพ์ชาวอินเดีย ที่อาศัยอยู่ในประเทศไทย เคยดำรงตำแหน่งประธานหอการค้าอินเดีย-ไทย หอการค้าไทย-อิสราเอล และประธานสมาคมนักธุรกิจอินเดีย-ไทย
เซกัลเกิดที่เมืองเดลี ประเทศอินเดีย[ต้องการอ้างอิง] เข้ามาใช้ชีวิตอยู่ในประเทศไทยตั้งแต่อายุ 5 ปี ครอบครัวเป็นชาวไทยฮินดูเชื้อสายอินเดียจากรัฐปัญจาบ และเคยใช้ชีวิตอยู่ที่จังหวัดอุบลราชธานีมาก่อน โดยสามารถพูดภาษาอีสานได้อย่างคล่องแคล่ว[ต้องการแหล่งอ้างอิงดีกว่านี้] จบการศึกษาจาก Hansraj College, University of Delhi
เคยทำงานที่หนังสือพิมพ์บางกอกโพสต์ ก่อนจะมาเปิดธุรกิจนิตยสารภาษาอังกฤษเป็นของตัวเอง
วิกฤตการณ์การเมืองไทย พ.ศ. 2556–2557

ในช่วงการชุมนุมทางการเมืองในปี พ.ศ. 2556 นายสาธิตได้เข้าร่วมชุมนุมกับกปปส. (คณะกรรมการประชาชนเพื่อการเปลี่ยนแปลงประเทศไทยให้เป็นประชาธิปไตยที่สมบูรณ์อันมีพระมหากษัตริย์เป็นประมุข) โดยเข้าร่วมชุมนุมตั้งแต่ต้นที่สถานีรถไฟสามเสน ด้วยการแจกพระบรมฉายาลักษณ์พระบาทสมเด็จพระเจ้าอยู่หัวให้แก่ผู้ชุมนุม และถูกเชิญมาขึ้นเวทีปราศรัย จึงได้เป็นที่รู้จักกันโดยทั่ว และต่อมายังได้เป็นแนวร่วมคนสำคัญของกปปส. โดยมีบทบาทเป็นผู้นำกลุ่มผู้ชุมนุมเดินขบวนจากถนนสีลมเข้าปิดล้อมทำเนียบรัฐบาลในวันที่ 9 ธันวาคม พ.ศ. 2556 ที่เป็นการชุมนุมใหญ่ และต่อมายังเป็นผู้รับผิดชอบเวทีปราศรัยที่แยกศาลาแดง และสวนลุมพินี ร่วมกับนายวิทยา แก้วภราดัย แกนนำกปปส.ด้วย
ต่อมานายสาธิตได้ถูกดำเนินการทางกฎหมายโดยหน่วยงานกำกับดูแลสถานการณ์ฉุกเฉินของรัฐบาล ศูนย์รักษาความสงบ (ศรส.) โดยสั่งการให้สำนักงานตรวจคนเข้าเมือง (ต.ม.) เนรเทศออกจากประเทศไทย โดยศาลอาญามีหมายจับแกนนำ กปปส. รวม 43 คน ผู้ต้องหาคดีกบฏ และความผิดอื่น รวม 8 ข้อหา  และมีความพยายามจะล้อมจับนายสาธิตด้วยถึงที่คอนโดมิเนียมที่พักอาศัย แต่ไม่สำเร็จ แต่ท้ายสุดก็มีคำสั่งจากศาลแพ่งไม่ให้มีการเนรเทศ โดยชี้ว่าเป็นการเลือกปฏิบัติ
แหล่งข้อมูลอื่น

भारतीय कारोबारी को थाइलैंड से नहीं निकालें (ฮินดี)
สาธิต เซกัล ที่เฟซบุ๊ก
เกาะเกิร์ก

| --- | --- |
Bašćanska Draga
ภูมิศาสตร์
ที่ตั้ง: ทะเลเอเดรียติก
พิกัด: 45°4′N 14°36′E﻿ / ﻿45.067°N 14.600°E﻿ / 45.067; 14.600
พื้นที่: 405.80 ตารางกิโลเมตร (156.68 ตารางไมล์)
ระดับสูงสุด: 568 ม. (1864 ฟุต)
จุดสูงสุด: Obzova
การปกครอง
โครเอเชีย
County: Primorje-Gorski Kotar
เมืองใหญ่สุด: Krk (ประชากร 6,243 คน)
ประชากรศาสตร์
ประชากร: 19,383 (2011)
ความหนาแน่น: 44/กม.2 (114/ตารางไมล์)
เกิร์ก (โครเอเชีย: Krk, ออกเสียง: [kr̩̂k]; แดลเมเชีย: Vikla) เป็นเกาะในประเทศโครเอเชีย ทางตอนเหนือของทะเลเอเดรียติก ตั้งอยู่ในอ่าวกวาร์เนร์ ใกล้เมืองริเยกา เป็นส่วนหนึ่งของเทศมณฑลปริมอริเย-กอร์สกีกอตาร์ เกาะเกิร์กเป็นเกาะที่ใหญ่ที่สุดของทะเลเอเดรียติก มีพื้นที่ 405.80 ตารางกิโลเมตร (156.68 ตารางไมล์) ยังมีประชากรมากที่สุดในทะเลเอเดรียติก มีเมืองและหมู่บ้านหลายแห่งตั้งอยู่บนเกาะนี้ มีประชากรรวม 19,383 คน (ค.ศ. 2011)
อ่าวรีกา

อ่าวรีกา
อ่าวรีกา (ลัตเวีย: Rīgas jūras līcis; เอสโตเนีย: Liivi laht; อังกฤษ: Gulf of Riga) หรือ อ่าวลีโวเนีย เป็นอ่าวในทะเลบอลติก อยู่ระหว่างประเทศลัตเวียกับประเทศเอสโตเนีย มีพื้นที่ 18,000 ตารางกิโลเมตร โดยมีเกาะซาเรมาของเอสโตเนียกั้นอยู่ระหว่างอ่าวรีกากับทะเลบอลติก
57°37′32″N 23°35′05″E﻿ / ﻿57.62556°N 23.58472°E﻿ / 57.62556; 23.58472